พอดีผมได้กระตุ้นวัคซีนพิษสุนัขบ้ามาเมื่อตอนบ่าย ๆ มา 1 เข็ม วันที่ 27/05/19 แล้ววันต่อมา 28/05/19 ช่วงดึกได้ดื่มแอลกอฮอล์ แบบนี้จะมีผลต่อวัคซีนไหมครับ อีกเรื่องนึงครับ พอดี ผมโดนแมวข่วนมา ในที่ มหาลัย เลยไม่สามารถ ติดตามแมวตัวนั้นได้ เลยไม่รุ้ว่า แมวตัวนั้นมี เชื้อพิษสุนัขบ้าไหม ผมเลย ไปฉีดกระตุ้น 1 เข็ม แบบนี้ทำถูกแล้วใช่ไหมครับ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม เมื่อโดนสัตว์กัด หรือข่วน หรือเลียตา ปาก หรือจมูก ก็ควรฉีดกระตุ้น โดยหากมีระยะห่างจากที่เคยฉีดครบไปแล้วมากกว่า 6 เดือน ให้ฉีดกระตุ้น 2 เข็ม หากมีระยะห่างไม่เกิน 6 เดือน ให้ฉีดกระตุ้น 1 เข็มสำหรับการดื่มเครื่องดื่มที่มีแอลกอฮอล์หลังการฉีดวัคซีนไปแล้ว 1 วัน สามารถที่จะทำได้ ซึ่งหากไม่ได้ดื่มในปริมาณที่มากจนเกินไป ก็ไม่ได้มีผลต่อการสร้างกระตุ้นการภูมิคุ้มกันแต่อย่างใดค่ะอย่างไรก็ตาม หากมีบาดแผลที่มีเลือดออก ก็ไม่ควรดื่มแอลกอฮอล์จนกว่าแผลจะหาย เพราะแอลกอฮอล์อาจมีผลทำให้แผลหายช้าได้ค่ะ